Na podlagi 12. člena Odloka o podeljevanju priznanj Občine Škofja Loka (Uradno glasilo slovenskih občin, št. 3/2017) Komisija za mandatna vprašanja, volitve in imenovanja Občinskega sveta Občine Škofja Loka

## R A Z P I S U J E

#### PODELITEV PRIZNANJ OBČINE ŠKOFJA LOKA ZA LETO 2017

Občinski svet Občine Škofja Loka podeljuje posameznikom, pravnim osebam zasebnega in javnega prava, različnim skupnostim in organizacijam ter društvom, s prebivališčem oziroma sedežem v občini naslednja priznanja:

**NAZIV ČASTNI OBČAN** **OBČINE** za izredno delovanje in stvaritve na posameznih področjih družbenega življenja in dela ter za pomemben prispevek k razvoju in ugledu občine v širšem družbenem prostoru.

Podeli se lahko največ en naziv častnega občana.

**ZLATI GRB OBČINE ŠKOFJA LOKA** za dolgoletno izredno uspešno in družbeno pomembno delo na posameznih področjih družbenega življenja ali za dosežke, ki so trajnejšega pomena in so pomembno prispevali k razvoju in ugledu občine.

Podeli se lahko največ en zlati grb občine.

**SREBRNI GRB OBČINE ŠKOFJA LOKA** za večletno uspešno in družbeno pomembno delo ter za zgledne uspehe in požrtvovalnost na posameznih področjih družbenega življenja.

Podelita se lahko največ dva srebrna grba občine.

**BRONASTI GRB OBČINE ŠKOFJA LOKA** za pomembne dosežke na posameznih področjih družbenega življenja.

Podelijo se lahko največ trije bronasti grbi občine.

Pobude za podelitev priznanj lahko podajo občani, skupine občanov, pravne osebe zasebnega in javnega prava, skupnosti in organizacije ter društva.

Pobuda mora vsebovati:

* navedbo vlagatelja pobude,
* ime in priimek, datum rojstva fizične osebe, naziv pravne osebe in naslov predlaganega dobitnika priznanja občine,
* utemeljitev pobude za prejem priznanja občine, dosežene uspehe pri delu in javnem delovanju na posameznih področjih družbenega življenja v občini, Sloveniji in svetu,
* predlog za podelitev vrste priznanja občine iz 2. člena tega odloka.

K utemeljitvi pobude so lahko priložena tudi mnenja, ki podpirajo pobudo.

Pobudnik za podelitev priznanja ne more predlagati samega sebe ali svojega družinskega člana.

Nepravočasnih in nepopolnih vlog komisija ne obravnava.

Pobude zbira Komisija za mandatna vprašanja, volitve in imenovanja Občinskega sveta Občine Škofja Loka, Mestni trg 15, 4220 Škofja Loka**, do ponedeljka, 10. APRILA 2017, s pripisom na ovojnici »PRIZNANJA OBČINE 2017« ali po e-pošti na naslov:** **obcinski.svet@skofjaloka.si** **do 24.00 ure.**

Komisija za mandatna vprašanja,

volitve in imenovanja

Predsednik

Tine RADINJA, l.r.